### 26.    Valg af formand og medlemmer til Huslejenævn for Kalundborg og [adresse]

**Åbent**

Sagsnr.: 326-2017-35951       J.nr.: 03.09.15           Dokumentnr.:
326-2017-256021

**Sagstype**

Beslutning.

**Resume og sagens baggrund**

Indstilling af formand og suppleant samt valg af 2 medlemmer
og personlige suppleanter for det fælles Huslejenævn for Kalundborg og
[adresse] for perioden 2018-2021. Sagen behandles parallelt i Kalundborg
Kommunalbestyrelse og [adresse].

**Indstilling**

Kommunaldirektørerne i Kalundborg og [adresse] Kommuner
indstiller, at Kalundborg Kommunalbestyrelse og [adresse]

1. indstiller, at
Curt Friis beskikkes som formand

2. indstiller, at
Bob Mikkelsen beskikkes som suppleant for formand

3. vælger medlemmer
og suppleanter ud fra nedenstående indstillinger fra lejerforening og udlejere.

**Behandling**

[adresse] og [adresse].

**Sagsfremstilling**

Huslejenævnets opgave er at afgøre lejeretlige tvister
mellem udlejer og lejer i private lejeforhold.

Kommunalbestyrelsen indstiller formand og vælger suppleant
samt 2 medlemmer og personlige suppleanter herfor til det fælles Huslejenævn
for Kalundborg og [adresse] for perioden 2018-2021.

Formanden skal have bestået juridisk kandidateksamen og må
ikke have særlig tilknytning til grundejer-, bolig- eller lejerorganisationer
eller være erhvervsmæssigt interesseret i ejendomshandler. Direktøren for
Statsforvaltningen beskikker formanden for Huslejenævnet og dennes suppleant
efter indstilling fra Kalundborg Kommunalbestyrelse og [adresse].

[adresse] og [adresse] vælger 2
medlemmer samt personlige suppleanter for disse efter indstilling fra
henholdsvis de større udlejerforeninger og de større lejerforeninger i
kommunen. Begge skal være kendt med huslejeforhold.

Lovgrundlaget er Lov om midlertidig regulering af
boligforholdene §§ 35-37.

Indstillingen behandles parallelt i de to
kommunalbestyrelser/byråd.

*Valg af formand*

Curt Friis, Åbyhøj er pt. formand for Huslejenævnet i
[adresse] og suppleant for Huslejenævnet i Kalundborg. Joachim Iversen, Fakse
Ladeplads er pt. formand for Huslejenævnet i Kalundborg og suppleant for
Huslejenævnet i [adresse]. Begge har tilkendegivet, at de er kandidater til formandsposten
for det nye fælles huslejenævn for Kalundborg og [adresse].

Administrationen anbefaler, at Curt Friis indstilles som
formand, idet han vurderes som den mest kvalificerede ansøger til
formandsposten i kraft af hans kompetencer og store erfaring i
huslejenævnsarbejde.

Det anbefales endvidere, at Bob Mikkelsen, som er
ansat som jurist i Ledelse, Jura og Kommunikation, indstilles som suppleant.
Baggrunden herfor er, at det på sigt overvejes at indstille en ansat som
formand, idet det vil øge fleksibiliteten i den daglige sagsforberedelse.

*Indstilling fra Lejerforeninger (LLO):*

Per Jespersen, Gørlev (medlem)

Peter Lassen, Slagelse (suppleant)

*Indstilling fra Udlejere:*

Daniella Lund, Kalundborg (medlem)

Birger Kjær, Snertinge (suppleant)

Herudover har Rolf Nielsen, Eskebjerg selv ansøgt om posten
som udlejerrepræsentant. Der er ikke indkommet indstillinger på Rolf Nielsen
fra øvrige udlejere.

Det bemærkes, at Per Jespersen, [adresse] er lejerrepræsentant
i huslejenævnene i [adresse] og Kalundborg kommuner.  Beth Carlsen,
Kalundborg, er pt. medlem af Huslejenævnet i Kalundborg Kommune.